tomron87/hebrew-wikipedia-sentences-corpus huggingface dataset:
לפי וסט, יותר מאשר כל שיר באלבום, I Wonder הוא השיר שהכי הושפע מ-U2, גיוון שחיפש לשלב היפ הופ במקביל ודומה לשירה של הלהקה, City Of Blinding Lights.
הוא מתחיל בהקדמה של נגינת פסנתר, כשברקע ישנו סימפול משירו של משורר הג'אז-פולק הבריטי לאבי סיפר, "My Song".
מנגינת הסינגל Good Life היא סימפול משירו של מייקל ג'קסון, P.Y.T.
בקצב מהיר וקול גבוה, ומשתתף בו זמר ה-R&B מפלורידה, טי פיין, כשגם בשיר זה הוא משתמש בסימן ההיכר שלו, auto-tune.
השיר Barry Bonds, שמשתתף בו הראפר ליל ויין, בנוי על קו של גיטרת בס בסגנון גותי, והוא מכיל סימפול מהשיר Long Red של להקת מאונטיין.
"Drunk and Hot Girls" מציג ואלס איטי ודק עם קצב בעל צליל גבוה עם קצב של "שיר השיכורים" המזרח אירופי.
הוא מכיל שילוב של תזמור כהה ואלקטרוניקה, כשמתחיל עם אלמנטים של הלהקה הגרמנית Can משירה "Sing Swan Song".
במקום ראפ, מוס דף שהשתתף בשיר, שר לפי המנגינה בצורה רגועה.
בפתיחב הדרגתית, מנגינת הסינגל Flashing Lights עולה לשיא של מחרוזת סימפונית במפעם הסינתסייזר, לפני שהופכת למתונה.
לאחר ההקדמה, שבה קוני מיטשל חוזרת על הפזמון 4 פעמים, שר וסט שתי פסקאות, כשזמר הנשמה דוולה שר בעקבות וסט וחוזר על הפזמון ביחד עם מיטשל.
השירים "Everything I Am" ו-"The Glory" מבטאים ארעיות נוסטלגיות בטכניקות הייצור של וסט.
"Everything I Am" מלווה במנגינת פסנתר בהדרגה לסירוגין, כשהוא מכיל סימפול מהשיר "Bring the Noise" של הרכב פאבליק אנמי לאחר שוסט אומר את השורה "Damn, here we go again".
הקצב העולה בשיר "The Glory" הוא סימפול מהשיר "Save The Country" של לאורה נירו בסגנון מקהלת גוספל וסימפוניה בצליל גבוה.
סולן להקת קולדפליי, כריס מרטין מספק את הפזמון ואת נגינת הפסנתר בסינגל "Homecoming", כשברקע ניתן לשמוע פטפוט בלתי מובן של הקהל ברקע.
"Big Brother" מבטא ייצור איטי בגוון רוק כשתכונות הסינתסייזר המלודי מופיעות בנגינת התופים ובנגינת הגיטרה המעוותת.
בהשוואה לאלבומיו הקודמים, אשר היו מונעים בעיקר בעניינים הנוגעים ברווחה חברתית על ידי פרשנות תצפיתית, Graduation הוא אלבום מופנם ומכונס בתוך עצמו יותר, כשהוא מטפל בנושאים יותר אישיים.
וסט הודיע כי הוא מעוניין להפוך את המוזיקה באלבום למעוררת השראה יותר, ולהתמקד יותר בפרספקטיבה האינדיבידואלית של האלבום, שיכולה ליצור קשר עם המאזינים בניסיון ליצור את "שירי הנושא של האנשים".
כמה ממבקרי המוזיקה ציינו כי בשיריו של וסט ישנו ראפ רגשי והתקליט נשמע כאילו חווה משבר קיומי.
השיר Good Morning מדבר על התלותיות שיוצרת מערכת החינוך אצל הילדים ובעיקר על העובדה שאפשר להגשים את השאיפות שלך גם מבלי להיות התלמיד המצטיין ביותר בכיתה, ווסט מציע את עצמו כדוגמה אישית לכך.
השיר Champion מורכב ברובו במילים הקשורות למוטיבציה, אך וסט נוגע בקצרה גם ביחסים המתוחים שהיו לו עם אביו, שהתגרש מאמו כשהיה בסה"כ בן 3 שנים, וקניה מגיע לבסוף למסקנה שלמרות העליות והמורדות ביניהם, אביו עדיין היה אלוף בעיניו, כשם השיר.
וסט תיאר את השיר Stronger כ"אמנציפציה", כפי שהוא משתמש בשיר כדי לפרוק את התסכול שלו על טעויותיו בעבר.
I Wonder נושא נימה מופנמת, ותומך בפזמון במציאת החלומות של אנשים, ואילו וסט מתאר בפסקאות את המאבק בחוויות האדם לקביעת המשמעות אחר החיים והדרך להשגת החלומות הללו.
באמצעות אותו סגנון ווקאלי, Flashing Lights מגולל את הסיפור האופראי של אדם המהרהר לגבי המורכבות של מערכת יחסים טראגית.
Can't Tell Me Nothing מדבר ברובו על שני נושאים עיקריים.
מצד אחד, השיר מבקר את החברה החומרנית באמריקה (ושוב וסט מציע את עצמו כדוגמה אישית) אשר עיקר עולמה נסוב סביב חומר וכסף ואנשים בה מאמינים כי כסף הוא הפתרון לבעיותיהם, בלי לדעת שהוא בעצם המקור לבעיותיהם.
קניה טוען בשיר כי החומרניות למעשה מונעת מאנשים לחיות חיים עמוקים ופוגעת בקשרים הבינאנושיים.
מצד שני, השיר מטיף לעצמאות.
קניה מדבר בשיר רבות על כך שכל אדם הוא האחראי הבלעדי לגורלו ואל לו לנסות להתחמק מאחריות זו.
מבחינה אישית, השיר מהווה את ההשתקפות של וסט על התהילה שהשיג ומאופיין בנקיפות מצפון, מרירות והתגרות במודעות עצמית של אנשים.
וסט מתחיל את השיר כשהוא מרצה את הרגשות הסותרים שלו לגבי העושר והתשוקה, כשהוא מתאר דחף הגובר על הרצון לבזבז זאת בשביל מטרות אחרות בחיים.
וסט חוזר על המיומנות הלירית שלו בשיר Barry Bonds, קרב תחרותי וידידותי בו זמנית עם ליל ויין כביכול, שבו שני הראפרים מתרברבים במילים המתחרזות בשיר.
שם השיר לקוח משחקן הבייסבול האמריקאי, בארי בונדס, המשמש כמטאפורה ליכולתו של וסט ליצור להיטים מוזיקליים.
Drunk and Hot Girls הוא סיפור בגוף ראשון הממחיש גבר המחזר אחר אישה שיכורה במועדון, אך מקבל יותר ממה שהוא ציפה.
Everything I Am הוא שיר בחינה עצמית, כשקניה מנסה להתעמת עם הטעויות שלו על ידי מדידת ההשלכות שלהן בהרהורים על הדרכים השונות שאנשים מצפים ממנו להתנהג.
ברצועה, וסט מטבל באדישות שלו כלפי בניית פרסונת הגנגסטר וסירובו להתנהג ולהתלבש כמו כל ראפר אחר, כלפי הנטייה שלו לכיוון הפרשנות הפוליטית חברתית וחוסר הריסון העצמי.
וסט מגיע למסקנה כי בזמן שהוא לעולם לא יהיה מסוגל לעמוד בציפיות של האנשים, כל הפגמים שלו הם אלה שהופכים אותו למי שהוא.
בעת כתיבת השיר, אמר וסט כי הוא חשב על נערה בתיכון שהתעסקה עם אנשים שיורדים עליה.
Homecoming משמש כמחווה לעיר הולדתו של וסט, שיקגו.
באמצעות המטאפורה המורחבת שבה וסט האניש את העיר בדמותה של ילדה אהובה בשם "ונדי", וסט שר בחריזה על אשמתו בכך שעזב את שיקגו על מנת לרדוף את חלומותיו ולהמשיך לככב.
וסט מקדיש את השיר Big Brother לראפר ג'יי זי, שהוא חבר כל כך טוב של קניה עד כי הוא רואה אותו כאח.
בשיר וסט מביע את אהבתו והערצתו, כמו גם את האנטגוניזם כלפי ג'יי זי באופן מטאפורי, כשהוא משווה את יחסם ליריבות בין אחים.
בפזמון לשיר, וסט מקדיש מסר למורו נו איי.די., אשר לימד אותו כיצד להפיק מוזיקה.
בדומה למאפיינים המוזיקליים שלו, רצועת הסגירה של האלבום Good Night רומז על האבולוציה המוזיקלית הבאה של וסט.
רוב השיר מורכב ממין הרצאות חוזרות ונשנות וגשרים על ידי מוס דף ואלברט דניאלס.
וסט שר פסקה אחת בודדה, שבה הוא נזכר בנוסטלגיה על טיוליו למוזיאון עם סבו וסבתו.
בסוף הפסקה וסט מייסר כי אדם לא יכול לסמוך על העבר ומחייב עצמו לחיות את חייו כאילו אין לו מחר.
וסט שיתף פעולה עם האמן העכשווי היפני, טאקאשי מוראקאמי, כדי לפקח על כיוון האמנות של האלבום, כמו גם על עטיפת האלבום ועיצוב עטיפות הסינגלים שמלווים את האלבום.
כשהוא מכונה לעיתים קרובות "הוורהול של יפן", האמנות החזותית הסוריאליסטית של מוראקאמי מתאפיינת ביצורים מצוירים הנראים ידידותיים ועליזים ממבט ראשון, אך בעל גוון כהה ומעוות.
שיתוף הפעולה בין השניים הגיע כאשר וסט ביקר את הסטודיו של מוראקאמי, Kaikai Kiki, במהלך טיול קצר בטוקיו, יפן, בעיצומו של סיבוב הופעות שנה לפני כן.
גרפיקת האלבום מבטאת דימויים צבעוניים מפסטל המושפעים מתנועת האמנות הפוסטמודרנית שייסד מוראקאמי, Superflat, המושפעת ממאנגה ואנימה.
תהליך הייצור התקיים במשך מספר שבועות, כשוסט שלח מספר רעיונות לגבי דימויים חדשים למוראקאמי והצוות שלו.
כשהוא מביע את נושא החינוך באלבומיו הקודמים, הוא מסיים את העלילה החזותית של הדימויים הכלולים בהערות האלבום, המובילים עד לטקס הסיום במכללה בדיונית הממוקמת במטרופולין פוטוריסטית בשם Universe City.
העלילה ביצירת האמנות מתרכזת סביב "Dropout Bear" (הדוב הנושר מהקולג'), שהוא קמע הדובי האנתרופומורפי של וסט בטרילוגיית האלבומים.
האיורים הכרוניים בקליפ לשיר Good Morning מציגים את הדובי מתגבר על מכשולים שונים, בניסיון להגיע לקמפוס הקולג' שלו בזמן הטקס שלו.
הסיפור מתחיל ביום גשום כש-Dropout רץ מדירתו אל מכוניתו, שבסגנון מכונת הזמן דלורין.
כאשר המנוע לא עובד, הוא מנסה לעצור מונית, אך היא עוברת דרכו ומתיזה עליו מים.
Dropout מנסה לעלות על רכבת תחתית, אבל הוא מחמיץ אותה והיא מתרחקת.
כאשר אין אפשרויות אחרות, הוא מנסה להגיע בהליכה, ובדרכו לאוניברסיטה מופיעות פטריות רבות עיניים והוא נרדף על ידי ענן גשם מפלצתי שמנסה לבלוע אותו שלם.
בסופו של דבר, Dropout מגיע לאוניברסיטה בזמן טקס הסיום, Graduation, כשהוא עומד בפני עמיתיו ומגוון של יצורים אנתרופומורפיים כמוהו.
הסיפור החזותי מסכם את Dropout נזרק מן האוניברסיטה אל השמיים בעטיפת האלבום הקדמית והאחורית.
עטיפת האלבום דורגה בתור עטיפת האלבום החמישית הטובה ביותר של שנת 2007 על ידי מגזין הרולינג סטון.
ביולי 2007 וסט שינה את תאריך ההוצאה לאור של האלבום מ-18 בספטמבר 2007 ל-11 בספטמבר, התאריך שבו האלבום Curtis של 50 סנט יצא.
מהלך זה הביא את האלבומים להתחרות על המקום הראשון בטבלת המכירות.
50 סנט טען בעבר כי אם אלבומו של וסט ימכור יותר עותקים מאלבומו, הוא יפסיק להוציא אלבומי סולו.
לאחר מכן הוא חזר מדבריו.
Graduation הגיע למקום הראשון במכירות בקנדה, בריטניה וארצות הברית, אך "קרטיס" הגיע למקום הראשון באירלנד ובשוודיה ולמקום הראשון בטבלת המכירות האירופאית של מגזין בילבורד.
בשבוע הראשון מאז יציאתו של האלבום נמכרו כ-957,000 עותקים, לעומת 691,000 של האלבום קרטיס.
זוהי הפעם הראשונה מאז 1991 שבה שני אלבומים שיצאו לאור באותו שבוע נמכרו במעל ל-600,000 עותקים.
האלבום מכר מעל 435,000 עותקים כבר ביום הראשון לצאתו.
Graduation הוא האלבום השני של וסט שמגיע לראש מצעד "בילבורד 200" ומגיע למקום הראשון במצעד האלבומים הבריטי והקנדי.
הוא פורסם באותו השבוע שבו הסינגל "Stronger" טיפס לראש מצעד בילבורד הוט 100. הוא גם האלבום בעל מספר המכירות הכי גבוה של וסט בשבוע הראשון לצאתו, כשעקף את מספר המכירות של אלבומו הקודם, Late Registration, שמכר מעל 860,000 עותקים בשבוע הראשון לצאתו.
עד כה, האלבום מכר מעל 3,100,000 עותקים ברחבי ארצות הברית.
ארגוןדירוגמיקוםמקורבילבורד100 אלבומי הראפ הגדולים בכל הזמנים: רשימת צוות23
בגרסת ה-iTunes, האלבום מכיל שיר בונוס; רצועה מס' 14 - Good Night (עם מוס דף)
בבריטניה האלבום מכיל 2 שירי בונוס; רצועה מס' 14 - Good Night (עם מוס דף), ורצועה מס' 15 - Stronger (רמיקס)
ביפן האלבום מכיל 2 שירי בונוס; רצועה מס' 14 - Good Night (עם מוס דף), ורצועה מס' 15 - Bittersweet Poetry (עם ג'ון מאייר)
Gothic הוא אלבום מטאל מסוגת הדת'-דום, של להקת פארדייז לוסט.
האלבום נחשב לאחד האלבומים מהם נולד המטאל הגותי.
זה היה מראשוני האלבומים בהם נעשה שימוש בשירה נשית מלודית לצד הגרואלינג הגברי ובכך פתח את הדרך לווקאליות "היפה והחיה" האופיינית למטאל הגותי.
למרות היותו חלוץ במטאל הגותי רוב האלבום הוא אלבום דת'-דום.
השיר המפורסם ביותר באלבום הוא השיר הראשון, "Gothic", המשלב בין גרואלינג של דת' מטאל של ניק הולמס לשירה נשית מלודית של שרה מריון.
ב-2003 הופץ האלבום מחדש, בתוספות שני רמיקסים מהאלבום "Lost Paradise", דבר שהגדיל את אורכו ל-49 דקות ו-30 שניות.
רמיקסים וגרסאות מהופעות חיות של השירים "Eternal", "Gothic" וה-"The Painless" הופיעו בגרסת 2003 של האלבום "Lost Paradise".
סטיבן אדמונדסון - גיטרה בס
"Got to Be There" הוא השיר הראשון מאלבום הבכורה בעל אותו השם, של הזמר והיוצר מייקל ג'קסון.
השיר יצא ב-1972, בהוצאת מוטאון.
Got to Be There הוא השיר הראשון של ג'קסון כאמן סולו לאחר שהיה הסולן המוביל בהרכב חמישיית הג'קסונים.
הוא הגיע למקום הראשון במצעד הקאש-בוקס, מקום רביעי במצעד הבילבורד האמריקאי ובפסגת המצעדים באירופה.
זמנו של אלוהים הוא הזמן הטוב ביותר היא קנטטה חילונית (רי"ב 106) שהולחנה על ידי יוהאן סבסטיאן באך והיא מיצירותיו הנודעות.
הקנטטה מיועדת להלוויות, אם כי היא אינה רקוויאם.
היצירה היא אחת הקנטטות המוקדמות של באך, שאותה הלחין ככל הנראה ב-1708, בעת שהתגורר במילהאוזן, אולי לכבוד הלווייתו של ראש העירייה, כי במשפחת דוכס האזור, לפי חקירותיו של שפיטה, לא אירע שום מקרה מוות באותה תקופה.
טקסט הקנטטה מורכב מאוסף פסוקים מהברית הישנה ומהברית החדשה וכן ממזמורים נוצריים של מרטין לותר ואדם רייזנר, שהמכנה המשותף לכולם הוא העיסוק במוות ובסופיות.
ניכר ההבדל בין השקפת התנ"ך, המבטאת פחד מן המוות, לבין השמחה לקראת המוות בברית החדשה.
לעומת "צו לביתך, כי מת אתה" של הנביא ישעיהו, משמיעה הסופרן את קריאת הסיום של חזון יוחנן: "בואה נא, האדון ישו" ובהמשך דברי הנחמה: "בשלוה ובגיל הולך אני מפה".
לקנטטה שני חלקים ברורים: חלקה הראשון מציג את השקפת הברית הישנה על המוות, והחלק השני מציג את השקפת הברית החדשה.
החלוקה הברורה יוצרת את המבנה הסימטרי של הקנטטה.
סביר להניח שבאך עצמו צירף את טקסט הקנטטה למוזיקה, כי משוררי התקופה לא היו צנועים דיים להסתפק בטקסט מכתבי הקודש בלי להוסיף חרוזים משלהם.
בכל מקרה, זהו אחד הטקסטים המושלמים ביותר מבחינה מוזיקלית מבין הטקסטים הקיימים.
הקנטטה נכתבה עבור הרכב מוזיקלי קטן:
קולות: סופרן, אלט, טנור ובס.
כלים: שתי חליליות אלט, שתי ויולות דה גמבה ובאסו קונטינואו.
הקטעים המרכיבים את הקנטטה מחולקים מסורתית לארבעה חלקים:
1. מקהלה, אנדנטה/אלגרו/אדאג'יו אסאיי: Gottes Zeit ist die allerbeste Zeit (שעתו של אלוהים היא הטובה ביותר)
2. אריוזו (טנור), לנטו: Ach, Herr, lehre uns bedenken (אלוהים, למד אותנו לִמְנוֹת [את ימינו])
3. אריה (בס), ויוואצ'ה: Bestelle dein Haus (צו לביתך)
4. מקהלה ואריוזו (סופרן), אנדנטה: Es ist der alte Bund (זוהי הברית הישנה) ו-Ja, komm, Herr Jesu, komm (כן, בוא, האדון ישו, בוא)
2. אריוזו (בס) וכוראל (דואט אלט ובס), אנדנטה: Heute wirst du mit mir im Paradies sein (היום תהיה אתה איתי בגן עדן) ו-Mit Fried und Freud ich fahr dahin (בשמחה ובשלווה אני עוזב)
מקהלה, אנדנטה/אלגרו: Glorie, Lob, Ehr und Herrlichkeit (שבח ותהילה, כבוד והדר)
מבין הביצועים הידועים של היצירה ניתן להזכיר את ההקלטה של טון קופמן יחד עם תזמורת ומקהלת הבארוק של אמסטרדם מ-1994.
Gott ist mein König (בעברית: אלוהים הוא מלכי), רי"ב 71, היא קנטטה שהלחין יוהאן סבסטיאן באך.
הוא הלחין אותה בהיותו במילהאוזן, לכבוד טקס שנערך בכנסייה לכבוד מינוי מועצת העיר, ב-4 בפברואר 1708.
מ-1707 עבד באך כנגן עוגב בכנסיית דיוי בלאסי (Divi Blasii) והטקס עצמו נערך בכנסייה המרכזית בעיר, כנסיית מריה הקדושה.
מספר הנגנים היה גדול מאשר בקנטטות אחרות שלו מאותה תקופה, כיוון שהיא בוצעה באירוע חגיגי והוא פיזר אותם בעמדות שונות ברחבי הכנסייה.
זוהי הקנטטה היחידה שנדפסה בימי באך ושרדה עד ימינו, דבר שמראה על חשיבותה ועל המעמד לו זכתה כבר בזמן ביצועה.
לא ידוע מי חיבר את הטקסט שמבוסס על מזמור ע"ד מספר תהלים ועל פסוקים נוספים מהתנ"ך, משולבים עם טקסט עצמאי.
הטקסט פונה בבית האחרון ישירות אל יוזף הראשון, קיסר האימפריה הרומית הקדושה שהעיר מילהאוזן שהייתה עיר חופשית קיסרית, הייתה כפופה ישירות לסמכותו.
הכלים המשתתפים הם שלוש חצוצרות, טימפני שתי חליליות, שני אבובים, בסון, עוגב אובליגטו, שני כינורות, ויולה, ויולה דה גמבה ובאסו קונטינואו.
מקהלה: Gott ist mein König von altersher (אלהים מלכי מקדם; תהילים ע"ד, י"ב)
אריה לטנור בליווי כורל לסופרן: Ich bin nun achtzig Jahr (בן שמונים שנה אנוכי היום; על פי ספר שמואל ב', פרק י"ט)
פוגה בארבעה קולות: Dein Alter sei wie deine Jugend (כימיך דבאך; על פי דברים, פרק ל"ג כ"ה)
אריוזו לבס: Tag und Nacht ist dein (לך יום, אף לך לילה; תהילים ע"ד, ט"ז)
אריה לאלט: Durch mächtige Kraft (באמצעות כוחך האדיר)
היצירה בוצעה והוקלטה על ידי מנצחים ידועים, בהם ניקולאוס הרנונקור (ב-1976), טון קופמן (ב-1994) וג'ון אליוט גרדינר (ב-2000).
Gott soll allein mein Herze haben (גרמנית: "לאל לבדו, לבי") היא קנטטה דתית מאת יוהאן סבסטיאן באך.
הקנטטה נכתבה במסגרת משרתו בלייפציג עבור יום ראשון השמונה-עשר שאחרי חג השילוש, ובוצעה לראשונה ב-20 באוקטובר 1726. הקנטטה מסווגת במחזור השלישי שחיבר המלחין.
באך הלחין הקנטטה בשנתו הרביעית בלייפציג.
סדר התפילה והלימוד עבור אותו יום ראשון לקוח מ ומ.
המשורר האלמוני שחיבר את הליברית התמקד בפרקים השני עד החמישי באהבת האל, ובפרק השישי התמקד ב"ואהבת לרעך כמוך".
הכוראל המסיים (כמקובל בקנטטות) הוא הבית השלישי מהמנון מאת מרטין לותר "Nun bitten wir den Heiligen Geist" (מגרמנית: "עתה, אנו מתחננים לרוח הקודש").
הקנטטה הנוספת היחידה שחוברה עבור אותו יום ראשון היא הקנטטה הכוראלית רי"ב 96, שהלחין קודם לכן ב-1724.
הקנטטה כתובה לאלט, מקהלה המשתתפת בכוראל המסיים בלבד, שני אבובים, שני אבובי טנור (Taille), שני כינורות, ויולה, עוגב ובאסו קונטינואו.
רצ'יטטיב (אלט) Was ist die Liebe Gottes (מה היא אהבת האל?)
אריה (אלט) Stirb in mir, Welt, und alle deine Liebe (מותו לי, עולם וכל בריותיך (נ"א) מותו בי, עולם וכל אהוביך)
רצ'יטטיב (אלט) Doch meint es auch dabei (אך זכור גם את)
כוראל (מקהלה) Du süße Liebe, schenk uns deine Gunst (את אהבה מתוקה, העניקי לנו מטעמך)
הקנטטה היא קנטטה לסולן יחיד, להבדיל ממרבית הקנטטות שנכתבו למספר סולנים.
כמו בקנטטות רי"ב 54 המוקדמת (מ-1714), והשתיים שנכתבו ממש בסמוך (באותם השבועות) רי"ב 35 ו-170, חוברה לקול אלט, בדומה לרי"ב 35 ו-170, וככל הנראה בשל הקרבה בזמן הלחנתן, באך עושה שימוש בשלושתן בסולן אלט בלעדי ובתפקיד עוגב מפותח כאובליגטו וקונטינואו.
בשונה מהן ישנו גם תפקיד למקהלה בארבעה-קולות סטנדרטית בכוראל המסיים, מאפיין אותו היא חולקת עם רי"ב 56, שהולחנה עבור השבוע שלאחר מכן, וכתובה לסולן בס בלעדי וכוראל מסיים.
הסינפוניה הפותחת היא עיבוד או מקור פרק האלגרו הפותח מקונצ'רטו לצ'מבלו רי"ב 1053, התיעוד המוקדם לעיבוד לצ'מבלו קיים מ-1738 כעשור מאוחר לביצוע הקנטטה, אך מקובל שהולחן קודם לכן, ובכל אופן הסברה היא שהקונצ'רטו המקורי נכתב לכלי מלודי עוד בקתן.
גרדינר מציין שייתכן והפרק שימש גם קונצ'רטו לעוגב עבור כלי הנגינה החדש מתוצרת זילברמן בכנסיית סופי בדרזדן, 1725.
הסינפוניה כתובה דה קאפו בדומה לעיבוד לצ'מבלו, בתחילה הכינור הראשון מחליף הצ'מבלו בתפקיד הסולן והעוגב כחלק מליווי קונטינואו, מאוחר יותר מצטרף העוגב אובליגטו ובנוסף בשונה מהעיבוד לקונצ'רטו, את תפקידי כלי הקשת מכפילים האבובים ואבוב הטנור.
הבדל נוסף בין הסינפוניה והעיבוד לקונצ'רטו הוא החלפת הסולם, רה מז'ור במי מז'ור.
הפרק השני הוא אריוזו ורצ'יטטיב, לסירוגין.
הקונטינואו פותח במשקל משולש בשמיניות, שמונה תיבות הקדמה, כל שתי תיבות מהוות יחידה מלודית, אז לראשונה מצטרף אליו תפקיד האלט, כשהקונטינואו למעשה חוזר על שמונה התיבות הפותחות אך בליווי הרמוניות שונות.
האריוזו נגמר ובתיבה ה-17 נפתח הרצ'יטטיב היבש, במשקל מרובע ובסולם אחר, נמשך שש תיבות, אז חוזר האריוזו (11 תיבות), הרצ'יטטיב (8 תיבות), האריוזו (12 תיבות) והפרק מסתכם בשתי תיבות רצ'יטטיב הכנה לפרק האריה הבא.
דירר מציין שבאך עוקב אחר כוונת המשורר בקפידה בבחירה עבור פסוקים מסוימים את אופי האריוזו ואחרים את אופי הרצ'יטטיב היבש (המדוקלם ולא מושר) בהדגשת דיאלקטיקה מסוימת בין שני החלקים.
מחבר הליברית האלמוני פותח ומסיים האריוזו באותו הביטוי "Gott soll allein mein Herze haben", וכן פותח האריה העוקבת בביטוי זה ממש.
גרדינר מוסיף שחזרתו של הביטוי מתפקדת כמוטיב "רונדו", וניתן לציין שבאך בוחר בתחילה להלחין הפסוק באריוזו ובסוף דווקא בדיקלום מיד לפני שבאריה הוא שב להלחינו כבאריוזו.
גרדינר מעלה הדמיון הרב שבין האריוזו והאריה, רק בהתקדמות הפוכה, וזוקף זאת לזכות יכולתו של באך ליישם רעיונות תאורטיקני המוזיקה בני זמנו "להמחיש הטקסט במוזיקה" (יוהאן גאורג מאריציוס (מוריץ) פוגט, 1719) "במטרה לזקק הביטוי המוזיקלי להקשרו הכתוב...תכליתה האמיתית של המוזיקה" (יוהאן דויד הייניכן, 1711).
האריה כתובה כטריו לאלט, עוגב אובליגטו וקונטינואו.
על תפקיד העוגב הוירטואוזי כותב המוזיקולוג ג'וליאן מינצ'אהם "מלודית העוגב העשירה היא למעשה זרם מתמשך של טוּב".
הרצ'יטטיב השני (הפרק הרביעי) מארמז ומאזכר את עליית אליהו השמים (), כתוב יבש (secco).
האריה השנייה, כמו סימפוניית הפתיחה משותפת לאותו קונצ'רטו לצ'מבלו, רק הפעם לפרק האיטי וכפי שהוא מופיע בקונצ'רטו "סיציליאנו" (ריקוד איטי), האריה אכן כתובה במשקל שתים עשרה שמיניות הזהה, מה שמלמד על מפעם ואופי דומים (בהעידר הוראות ביצוע אחרות, כמקובל אצל באך).
הפרק השישי הוא רצ'יטטיב קצר החורג מנושא אהבת האל והסלידה מעולם החומר, לציווי "ואהבת לרעך כמוך".
הקנטטה נחתמת בכוראל קצר עם תפקידים למקהלת ארבעה קולות.
כקנטטה לסולן יחיד, מוכרים גם ביצועיים בניצוח הסולן.
כמו כן הקנטטה משכה סולנים רבים שאינם בהכרח מבצעי באך ומוזיקת בארוק מובהקים לבצע ולהקליטה אותה.
הקנטטה מבוצעת לעיתים על ידי קונטרה אלט ואף מצו סופרן.
בין הביצועים הרבים, של גרדינר עם נטלי שטוצמן ומקהלת מונטוורדי, של פיטר יאן לסינק וקולגיום באך הולנד, של טון קופמן ותזמורת ומקהלת הבארוק אמסטרדם, ושל ניקולאוס הרנונקור ומקהלת נערי טלץ.
"Government Hooker" (בעברית: "יצאנית הממשל") הוא שיר שהוקלט על ידי זמרת הפופ האמריקאית ליידי גאגא, מתוך אלבום האולפן השלישי שלה, Born This Way.
השיר פורסם ב-23 במאי 2011, ביחד עם האלבום.
הוא עוסק ביחסים שהתקיימו-לכאורה בין השחקנית מרילין מונרו לנשיא ארצות הברית ג'ון פ.
אף כי מעולם לא יצא כסינגל, השיר הצליח להגיע אל המקום ה-15 במצעד שבקוריאה הדרומית, וה-16 במצעד שירי הדאנס/אלקטרוני שבארצות הברית.
את השיר כתבו ליידי גאגא, פרננדו גאריבאי ופול בלייר, והוא הופק על ידי גאגא, דיג'יי שאדו, די ג'יי סנייק וגאריבאי גם כן.
השיר הוא בסגנון הסינת'פופ, בדומה לרוב השירים מתוך האלבום.
כמו כן, צבר השיר למעלה מ-15 מיליון השמעות בספוטיפיי.
גאגא ביצעה את השיר בחגיגות העשור של קרן קלינטון בהוליווד בול בלוס אנג'לס, קליפורניה.
עם השיר הופיעה גאגא גם בטקס פרסי הווידאו-קליפים של MTV, ב-18 באוגוסט 2011. השיר נכלל ברשימת השירים של סיבוב ההופעות השלישי של גאגא, "The Born This Way Ball".
השיר בוצע כשיר השני ברשימת הסטטיסטים, אחרי "(Highway Unicorn (Road to Love", אשר פתח את המופע.
סצנה בולטת מתוך סיבוב ההופעות הייתה כאשר, באחד מן המופעים שלפה גאגא אקדח, ירתה ברגל של אחד מן הרקדנים, והחלה לשיר את השיר.
Gradient descent (בתרגום מילולי: מורד הגרדיאנט) היא שיטת אופטימיזציה איטרטיבית מסדר ראשון למציאת מינימום מקומי של פונקציה.
בשיטה זו, נעשה צעד נגדי לגרדיאנט ביחס לנקודה הנוכחית.
לעומת זאת, אם נעשה צעדים בכיוון של הגרדיאנט נמצא את המקסימום המקומי של הפונקציה (אלגוריתם זה נקרא Gradient ascent, בתרגום מילולי: מעלה הגרדיאנט).
השיטה עובדת על שדה סקלרי של נתונים.
שדה סקלרי הוא פונקציה המתאימה לכל נקודה במרחב ערך מספרי.
המרחב יכול להיות בעל מספר רב של ממדים.
דוגמה לשדה סקלרי בשני ממדים הוא מפה טופוגרפית, בה לכל נקודה על המפה הדו-ממדית משויך הגובה מעל פני הים.
לפי השיטה משתמשים בגרדיאנט, שהוא כלי מתמטי וקטורי, כלומר בעל כיוון, המאפשר למצוא את הכיוון אליו הנגזרת מקסימלית דהיינו הכיוון בו נמצא השינוי הדרסטי ביותר בין הנתונים סביב נקודה מסוימת.
במפה הטופוגרפית יהווה הגרדיאנט הכיוון בו השיפוע מקסימלי, והאלגוריתם אמור להתכנס למינימום מקומי של השדה הסקלרי .
השיטה עובדת כך שבכל שלב של ההפעלה היא מתקדמת לכיוון הפוך לגרדיאנט (כיוון שהגרדיאנט מראה את השיפוע כלפי מעלה) כך שבכל שלב יש התקדמות נגד השיפוע המקסימלי עד שמגיעים לנקודה מספיק נמוכה המוגדרת בתנאי העצירה.
דבר זה דומה לאדם העומד בנקודה על המפה הטופוגרפית אך ישנו ערפל סמיך אשר עוצר בעדו.
לכן באפשרותו לבדוק רק את סביבתו הקרובה.
הכיוון שבו הוא יורד יהיה הכיוון בו המדרון תלול ביותר.
Gradient descent מבוססת על ההבחנה שאם פונקציה מרובת משתנים מוגדרת ודיפרנציאבילית בסמוך לנקודה , אז יורדת בצורה התלולה ביותר כשהולכים מ בכיוון נגדי לגרדיאנט של ב-, .
עבור קטן דיו, אז .
במילים אחרות, הביטוי מוחסר מ- כיוון שרוצים לזוז נגד כיוון הגרדיאנט, מטה לכיוון המינימום.
בהתבסס על הבחנה זו, ניתן לנחש נקודה ראשונית כנקודת מינימום של , ולקבל את הסדרה כך ש:
הסדרה יכולה להתכנס לנקודת המינימום המבוקשת.
גודל הצעד יכול להשתנות בכל איטרציה.
יחד עם הנחות מסוימות על הפונקציה (לדוגמה, קמורה ו ליפשיצית) ובחירות מתאימות של (למשל באמצעות line search שמקיים את תנאי וולף או שיטת ברזילאי-בורווין להלן),
כאשר הפונקציה היא קמורה, ניתן להשתמש ב-gradient descent למציאת פתרון גלובלי.
ב-1964 הציג בוריס תאודורוביץ' פוליאק הרחבה לשיטה שנקראת שיטת המומנטום אשר משפרת את קצב ההתכנסות.
ב-1983 הציג יורי נסטרוב את שיטת הגרדיאנט המואץ (Nesterov's Accelerated Gradient ולעיתים בקיצור NAG), שיכולה להשיג קצב התכנסות טוב יותר.
גרסה נוספת של Gradient descent מבוססת על הערכה סטוכסטית של הגרדיאנט וידועה כ-Stochastic gradient descent.
להלן קוד פייתון של האלגוריתם gradient descent:
Got My Mind Set on You הוא שיר שנכתב והולחן על ידי רודי קלארק ובוצע במקור על ידי ג'יימס ריי בשנת 1962, תחת השם "I've Got My Mind Set on You".
ב-1987 הוציא ג'ורג' האריסון גרסה מחודשת לשיר שנכללה באלבומו "Cloud Nine".
גרסתו של ג'ורג' האריסון לשיר
מתוך שלושת הסינגלים שהגיעו למקום הראשון במצעדים בארצות הברית, היה זה השיר היחיד של האריסון שאותו לא כתב או הלחין, והשיר היחיד ללא גוונים דתיים.
השיר היה לא רק השיר האחרון של האריסון שהגיע למקום הראשון במצעדים בארצות הברית, אלא גם השיר האחרון מתוך כל יוצאי הביטלס, נכון לשנת 2018.
השיר הגיע למקום הראשון בארצות הברית שבוע לפני שהביטלס נכנסו להיכל התהילה של הרוק אנד רול.
בכך היה האריסון אחד ממעט אמנים שהיה להם סינגל במצעדים בארצות הברית, בעת שהוכתרו להיכל התהילה.
השיר הגיע למקום השלישי במצעד הלהיטים של הבילבורד בשנת 1988. בבריטניה הגיע השיר למקום השני במצעדים השבועיים.
השיר נכלל באלבומי אוסף של האריסון: Best of Dark Horse 1976–1989 משנת 1989, ו-Let It Roll: Songs by George Harrison שיצא בשנת 2009, שמונה שנים לאחר מותו.
בנוסף, ביצוע לשיר נכלל באלבום שהקליט במסע הופעות ביפן, שיצא ב-1992.
הקליפ השני שהופק היה מועמד לשני פרסי MTV לווידאו קליפים בשנת 1988, אך לא זכה באף אחת מן הקטגוריות.
בשנת 1988 ביצע וירד אל ינקוביק גרסה פרודית לשיר בשם "Six Words Long" הנוגעת למילים הנישנות וחוזרות בשיר.
הגרסה של ינקוביק לשיר נכללה באלבומו שיצא בשנה זו.
Gran Turismo (מאיטלקית: גראן טוריסמו) או בקיצור GT, היא סדרת משחקי מרוצים לקונסולת הפלייסטיישן של סוני.
Gran Turismo היא סדרת משחקי המרוצים המצליחה ביותר בתולדות הפלייסטיישן, עם למעלה מ-80 מיליון יחידות שנמכרו.
בשנת 2025, מגזין רולינג סטון דירג את המשחק הרביעי בסדרה במקום ה-15 ברשימת 25 משחקי הפלייסטיישן 2 הגדולים של כל הזמנים.
סרט המבוסס על סדרת המשחקים הופץ באוגוסט 2023.
Graceland הוא אלבום האולפן השביעי של הזמר-יוצר האמריקני פול סיימון, שיצא ב-25 באוגוסט 1986.
בתחילת שנות ה-80 של המאה ה-20 הידרדרו יחסיו של סיימון עם שותפו לצמד סיימון וגרפונקל, ארט גרפונקל; נישואיו לשחקנית קארי פישר קרסו ואלבומו השישי, Hearts and Bones, כשל מסחרית.
לאחר שנתקל בבוטלג של מוזיקה דרום אפריקנית, נסע סיימון ליוהנסבורג ושם החל להקליט את Graceland.
בין היתר השתתפה בהקלטת האלבום מקהלת הגברים ליידיסמית בלק ממבזו.
האלבום הוקלט בין השנים 1985–1986. הוא כולל עירוב סוגות, בהן פופ, רוק, א-קפלה, זידקו, איסיקתמיה ומבקנגה, והיה לאלבומו המוצלח ביותר של סיימון: לפי הערכות נמכרו 16 מיליון עותקים שלו.
האלבום קיבל שבחים ממבקרים וזכה בפרס גראמי לאלבום השנה לשנת 1987.
בעקבות הצלחת האלבום, סיימון ספג ביקורת על שהפר את החרם התרבותי על מדינת האפרטהייד בדרום אפריקה, לאחר ששהה במדינה לצורך הקלטת האלבום.
המבקרים גינו את סיימון על כך שפגע בסולידריות של מאבק האמנים נגד המשטר הגזעני במדינה.
בעקבות הביקורת החליט סיימון לתרום את כל הכנסות האלבום למען המאבק במשטר האפרטהייד.
השיר הבולט והמוכר ביותר באלבום הוא You Can Call Me Al, שזכה לשבחים רבים, והיה מהשירים המצליחים של אותה השנה.
הוידאו קליפ של השיר היה מוצלח לא פחות, סיימון לצד צ'בי צ'ייס כיכבו בקליפ, כאשר צ'ייס מבצע כביכול את השיר, בעוד סיימון אינו מוציא מילה.
לימים אמר סיימון שצירף את צ'ייס בשל היותו קומיקאי, ויכולתו הקומית לבצע את הריקוד והחלפת כלי הנגינה, שהיה גם מצחיק ומיוחד, וכן בולט בקליפ היה הבדלי הגבוה בין השניים שצ'ייס מתנשא ל-1.93 מטר לעומותו של פול סיימון שגובהו 1.58 מטר.
כל השירים נכתבו על ידי פול סיימון, למעט שירים שבהם צוין אחרת:
"Got to Get You into My Life" הוא שיר של להקת הרוק הבריטית הביטלס, שיצא לאור לראשונה ב-1966 באלבום Revolver.
השיר נכתב על ידי פול מקרטני והקרדיט ניתן ללנון-מקרטני.
השיר הוא מחווה לצלילי ה"מוטאון", והוא כולל כלי נשיפה ומילים הרומזות על חוויה פסיכדלית.
"זהו למעשה שיר הלל לחשיש", הסביר מקרטני.
גרסת כיסוי נוספת של Earth, Wind & Fire מתוך פסקול הסרט Sgt.
Pepper's Lonely Hearts Club Band הגיעה למקום התשיעי בארצות הברית בשנת 1978.
אף על פי שבאופן רשמי קיבלו לנון-מקרטני את הקרדיט על כתיבת השיר, מקרטני היה האחראי הראשי לכתיבת השיר, שבו הוא גם שר את הקול המוביל.
השיר הוקלט באולפני אבי רוד בין 7 באפריל ל-17 ביוני 1966 והתפתח מאוד בין הניסיונות הראשונים ועד לגרסה האחרונה שיצאה לאור באלבום.
קבלת ההחלטות על עיבוד השיר הייתה תהליך מורכב, עד שהוחלט להוסיף חצוצרות בסגנון מוזיקת נשמה, שמזכירות את צלילי Memphis Soul ומוטאון של אולפני Stax.
הגרסה המקורית של הרצועה הוקלטה ביום השני של הקלטות האלבום Revolver, וכללה הרמוניום וגיטרה אקוסטית וכן יחידת א-קפלה חלקית (שחוזרת על המשפט "I need your love"), כאשר מי ששרו היו מקרטני, ג'ון לנון וג'ורג' הריסון.
בספרו של רוברט רודריגז נכתב שיחסית לגרסה "הצעקנית בסגנון צליל ה-R&B" שהלהקה השלימה ביוני, הגרסה הזאת "דמתה יותר לסגנון מאזור הייט-אשבורי מאשר ממפיס" - כלומר יותר מוזיקה היפית ופחות רוק אנד רול קלאסי, כמו אלביס.
בזמן ההקלטה מוקמו המיקרופונים קרוב לחלק הפעמוני של כלי הנשיפה ולאחר מכן ההקלטה עברה דרך אמצעי שמונע אותות בעוצמה גבוהה מדי.
הקלטה זו שנערכה ב-18 מאי הייתה הפעם הראשונה שהביטלס השתמשו במחלקת קרנות.
כלי ההקשה הבולט ביותר הוא תוף מרים בטכניקת אובר-דאבינג.
השיר נפתח בתרועת כלי נשיפה רועשת, הקולות של מקרטני נכנסים בשנייה 0:07. פזמון השיר מופיע בשדה 1:04, בשירת שם השיר.
לאחר מכן השיר מחליף בין הבית לרפרן.
סולו גיטרה קצר מופיע בדקה 1:53 ובדקה 2:10 כאשר כלי הנשיפה נכנסים חזרה.
השיר מסתיים בקולות של מקרטני הולכים ונחלשים בצורה דומה למוזיקת הנשמה של אותה תקופה.
בחלק זה המיקסים של המונו והסטריאו של ההקלטה כוללים אלתור חופשי ונוכחות של רצועת קול שני היא מעודנת יותר בגרסת המונו.
בספר של בארי מיילס "Paul McCartney: Many Years from Now" שיצא לאור ב-1977, מקרטני מגלה שהשיר נכתב על מריחואנה.
"זה שיר שכתבתי כשהכירו לי לראשונה את החשיש...
לכן הוא בעצם שיר על זה, הוא לא על בן אדם." מילות השיר מרמזות על כך: "יצאתי לנסיעה, לא ידעתי מה אמצא שם/דרך אחרת שבה אולי אוכל לראות שם סוג אחר של מחשבה", "מה אני יכול לעשות?
כשאני איתך, אני רוצה להישאר שם/אם אני אמיתי, לעולם לא אעזוב ואם כן, אדע את הדרך לשם." "זהו למעשה שיר הלל לחשיש," הסביר מקרטני, "כמו שמישהו אחר היה כותב שיר הלל לשוקולד או ליין אדום טוב."
+מצעדי כל הזמניםארגוןשםמיקוםכאן 88מצעד שירי הביטלס של כאן 8879
Gotta Have It הוא סינגל שהוקלט על ידי הראפרים האמריקאים ג'יי זי וקניה וסט, מתוך אלבומם המשותף, Watch the Throne.
השיר יצא לאור ב-6 בדצמבר 2011, על ידי חברות התקליטים רוק-א-פלה רקורדס, רוק ניישן ודאף ג'אם, כסינגל השישי מתוך האלבום.
ג'יי זי וקניה וסט שיתפו פעולה במספר רב של רצועות, בהם הסינגלים "Monster", "Swagga Like This" ו-"Run This Town".
בשנת 2010 החלו בהפקה והקלטות יחד עבור אלבום חדש, בשם Watch the Throne.
השיר, שנכלל בתוך האלבום, הופק על ידי צמד המפיקים הנפטונז, תוך עזרתו של וסט.
על פי דיווחים, הפקת השיר הייתה יקרה מאוד.
השיר יצא לאור כסינגל השישי של האלבום בארצות הברית, תוך שנשלח אל הרדיו האורבני ב-6 בדצמבר 2011, וגם לרדיו הקצבי ב-31 בינואר 2012. את השיר ביצעו וסט וג'יי זי בסיבוב ההופעות שלהם, הנושא את שם האלבום.
Graduation (בעברית: סיום לימודים) הוא שיר של המוזיקאי האמריקאי בני בלנקו והראפר ג'וס וורלד.
השיר הוא חידוש לשיר "Graduation (Friends Forever)" של הזמרת ויטמין סי.
השיר יצא לאור ב-30 באוגוסט 2019, זה הוא שיתוף הפעולה השני של בני וג'וס מאז שיתוף הפעולה "Roses" שבו השתתף גם ברנדון יורי.
דמותו של ג'וס שמופיעה בעטיפת הסינגל נכללה גם בעטיפת אלבומו Legends Never Die.
הוידאו קליפ לשיר פורסם ביום יציאת השיר, את הקליפ ביים ג'ייק שרייר.
הווידאו קליפ בנוי מקטעי סרטונים של שחקנים המגלמים תלמידי וסגל תיכון.
תלמידי וסגל התיכון משוחקים על ידי שחקנים ומפורסמים, ובכל אחת מהסצנות מופיע כיתוב שמספר על עיסוקם לאחר התיכון.
גם ג'וס וורלד ובני בלנקו מופיעים בקליפ, כאשר ג'וס משחק תלמיד בשם גארי שמכור למשחקי מחשב, ובני משחק את מר אפצ'ק, מורה למתמטיקה.
הדמויות והשחקנים לפי סדר הופעתם בקליפ:
אזורתוארעותקיםמקור (RIAA) פלטינה 2× 2,000,000
"Gotta Be You" הוא סינגל שהוקלט על ידי של הלהקה הבריטית-אירית ואן דיירקשן.
השיר יצא לאור ב-11 בנובמבר 2011, על ידי חברת התקליטים סייקו מיוזיק, כרצועה השנייה באלבום בכורתם Up All Night.
השיר נכתב על ידי אוגוסט ריגו וסטיב מק, אשר גם הפיק את השיר.
הסינגל הגיע למקום השלישי במצעד הסינגלים הבריטי והאירי.
עם צאת האלבום, "Gotta Be You" הגיע למקום ה-24 במצעד השירים מתחת להוט 100.
הלהקה הגיעה למקום השלישי בעונה השביעית של "אקס פקטור בריטניה".
מיד לאחר התכנית, הלהקה חתמה חוזה הקלטות עם חברת התקליטים "סייקו מיוזיק".
ב-19 באוקטובר 2011, הסינגל הוצג לראשונה ברדיו 1 של ה-BCC.
הסינגל הוצא לאור כסינגל וכרצועה השנניה באלבום בכורתם של הלהקה, Up All Night.
זאין מאליק חבר הלהקה, תיאר את השיר כ"אמוציונלי יותר" מסינגל בכורתם "What Makes You Beautiful", שכבש את מצעד הסינגלים הבריטי.
השיר יצא לאור ב-11 בנובמבר וב-13 בנובמבר בבריטניה ובאירלנד בהתאמה.
"Gotta Be You" הוא בלדת רוק-פופ, שנכתבה בסולם לה במול מז'ור ובמהירות של 85 פעימות בדקה.
מנעד התווים של השיר נע בין התו מי במול באוקטבה הרביעית עד למי במול באוקטבה השישית.
מנגינת השיר מורכבת מצלילי גיטרה, פסנתר ומיתרים.
הכתב ג'ייסון ליפשוץ מעיתון הבילבורד שיבח את השיר וכתב כי "האלמנטים הקוליים בשיר מצמררים".
רוברט קופסי מהסוכן הדיגטילי העניק לשיר ארבעה כוכבי זהב מתוך חמישה.
שרה קוונג מעיתון הקוסמופוליטן שיבחה את מילות השיר ואפקטים הקוליים בשיר.
בניגוד לביקורות החיוביות, מת'יו צ'יזלינג כתב על תיאר את השיר כ"עוד בלדה סתמית".
מדינהתוארמכירות אוסטרליה (ARIA) זהב 35,000 מקסיקו (AMPROFON) זהב 30,000 הממלכה המאוחדת (BPI) כסף 200,000 מכירות + הזרמת מדיה בלבד
אזורתאריך יציאהפורמטחברת תקליטיםמקוראירלנד11 בנובמבר 2011 הורדה דיגיטלית סייקובריטניה13 בנובמבר 2011
Gourmandises הוא אלבום הבכורה של הזמרת-יוצרת הצרפתייה אליזה.
האלבום יצא לאור ברחבי העולם ב-13 במאי 2001 על ידי חברת התקליטים פולידור רקורדס, אך הופץ במקור כבר ב-28 בנובמבר 2000. הוא קיבל את תואר הפלטינה הכפולה על ידי איגוד תעשיית ההקלטות הצרפתי (SNEP) בדצמבר 2001.
האלבום הגיע למקום הראשון במצעד האלבומים הצרפתי והפך לאחד מהאלבומים הנמכרים ביותר במדינה בין 2000 ל-2001.
מתוך האלבום הופצו ארבעה סינגלים, אשר שלושה מתוכם ("Moi...
Lolita", "L'Alizé" ו-"Gourmandises") הפכו ללהיטים בינלאומיים שנכנסו לחמישיות הפותחות במצעדים שונים ברחבי העולם.
על מנת לקדם את Gourmandises ואת אלבומה הבא, Mes Courants Électriques, יצאה אליזה לסיבוב ההופעות "En Concert Tour", בשנת 2003. הוא הופץ בהמשך על גבי DVD בשם, Alizée En Concert.
מבקרים וחוקרי מוזיקה ציינו את השפעת האלבום על המוזיקה הפופולרית, וציינו את האופן שבו הוא עזר להחיות את המוזיקה האלקטרונית.
סגנון ההפקה, המשלב כלים אקוסטיים ואלקטרוניים, הושווה לכלים של המפיק הבריטי ויליאם אורביט באלבומה של מדונה משנת 1998, Ray of Light.
מקוםתאריםמכירות בלגיה (BEA) זהב 25,000 צרפת (SNEP) פלטינה 2× 600,000 שווייץ (IFPI Switzerland) פלטינה 50,000סיכוםאירופה (IFPI)פלטינה1,000,000
אזורתאריך יציאהחברת תקליטיםפורמטצרפת28 בנובמבר 2000פולידורתקליטורהממלכה המאוחדתתקליטורצרפת3 בדצמבר 2003תקליטורתקליטור/DVDתקליטשווייץתקליטורבלגיהאירופה 16 בינואר 2001גרמניה12 בפברואר 2001תקליטוראסיה10 באפריל 2001תקליטורקנדה25 ביוני 2001יוניברסל ריפבליקתקליטור/DVD
Gramps או גרמפס (ראשי תיבות של Genealogical Research and Analysis Management Programming System ובתרגום לעברית: "מערכת תוכנה, לניהול, מחקר וניתוח גנאלוגי") היא תכנת גנאלוגיה חופשית הפועלת בסביבת וינדוס, לינוקס, MacOS ומערכות הפעלה דמוית יוניקס אחרות.
מרבית קוד המערכת נכתב בשפת התכנות פייתון, באמצעות PyGObject.
המערכת ניתנת להרחבה על ידי תכנות צד שלישי כמו Graphviz, באמצעותה יכולים משתמשים ליצור ולנהל תרשימי שושלות יוחסין.
גרמפס הוא מיזם קוד פתוח, כלומר העיצוב, הפתוח, התמיכה והתחזוקה, תכנון הגרסאות ואתר הוויקי של המיזם, נעשים על ידי קהילת המשתמשים - חוקרי־יוחסין ("גנאלוגיסטים") חובבים ומקצוענים.
בקרב קהילה זו ובמרחב התכנות הגנאלוגיות בפרט, נתפסת גרמפס כדוגמה ראויה לציון למודל ייצור מבוסס-עמיתים של תוכנת קוד פתוח חופשית עבור גנאלוגים.
היא אינטואיטיבית ונוחה לשימוש וככזאת, מתאימה לצרכיהם של חוקי־יוחסין חובבים והודות ל"תכונות המלאות" שלה היא עונה גם על צורכיהם של גנאלוגים מקצועיים.
גרמפס היא אחת ממערכות התוכנה הגנאלוגיות הלא מקוונות הגדולות ביותר וזמינה לקהילה הגנאלוגית ללא תשלום.
ניתן להרחיב את גרמפס על מנת לעשות בה שימושים נוספים.
בנוסף לאילנות יוחסין של בני-אדם, היא משמשת גם ליצירת תרשימי אילן יוחסין בתהליכי ההכלאה וברירה מלאכותית של בעלי חיים גזעיים, שרוצים לנהל עבורם אילן יוחסין, למטרות גנאלוגיה אקדמית להצגת יחסי גומלין בין מדענים, רופאים וחוקרים.
תמיכה בשפות ותרבויות רבות ושונות, לרבות מערכות פטרונימיות, מטרונמיות וריבוי שמות משפחה.
אוסף מחשבוני שארות לחישוב קשרי קרבה בין בני אדם באילן היוחסין .
מינוחי הקרבה עשויים להשתנות משפה אחת לאחרת ומתרבות אחת לשנייה, כך למשל, מינוח שארות שקיים בשפה אחת כלל לא ימצא בשפה אחרת.
גרמפס מטפלת בכך באמצעות מחשבוני שארות (קרבה) ייעודיים לכול שפה.
מגוון תבניות קובץ להפקת ושמירת דוחות, בכלל זה .odt, LaTeX, .pdf, .rtf, .html ו־.txt.
מגוון רחב של דוחות ותרשימים, לרבות תרשימי קשרי־גומלין בפריסה גדולה במיוחד ומחזורים מורכבים.
הרחבת והעשרת תכונות קלה וזמינה באמצעות עשרות רבות של מתקעים המכונים גרמפלט (Gramplets.
)גרמפלט הם למעשה מצג נתונים שמשתנים באופן דינמי במהלך הפעלת גרמפס, או מאפשרים הִדּוּדִיות עם הנתונים הגנאלוגיים.
גרמפס מיישמת גישת תיעוד מפורשת ממוקדת־אירועים, בדומה מודל התייחסות רעיוני CIDOC Conceptual Reference Model המשמש מוסדות מורשת תרבותית רבים.
"בדיקת שפיות" סימון אירועים בלתי סבירים כחריגים, כמו לידות בהן מעורבים אנשים צעירים או מבוגרים במיוחד.
תמיכה במספר לוחות שנה, לדוגמה: לוח שנה עברי, לוח שנה גרגוריאני, לוח השנה היוליאני , לוח השנה האיסלאמי ועוד.
תיעוד API טכני מלא למתוכנתים, בלוויית קוד חופשי וקוד זמין לציבור הרחב.
משתמשי גרמפס פעילים רבים תורמים בפתוח דוחות, ניפוי־תקלים, מתקעים חדשים, שיפור התיעוד, הצעות לתוספות ושיפורים, ומשוב למפתחים באמצעות רשימות הדיוור וערוצי תקשורת נוספים.
תבנית הקובץ העיקרית בה נשמרים נתוני גרמפס מכונים גרמפס XML הנשמרים בסיומת בסיומת הקובץ.gramps.
זוהי למעשה הרחבה של תבנית קובץ XML.
גרמפס XML היא תבניות חופשית.
גרמפס דוחסת את הנתונים (קובצי XML) לקובץ ארכיב gzip.
תבניות קובץ 'חבילת גרמפס XML ניידת' נשמרות בסיומת קובץ .gpkg, קובץ ארכיב מסוג .tar.gz שמכיל את נתוני 'גרמפס XML' יחד עם כל קובצי המדיה המקושרים לעצמים השונים במערכת.
כעקרון אין מניעה לשנות את שם סיומת הקובץ מ־ ל־ לצורכי עריכת תוכן מסמך גנאלוגי באמצעות עורך מלל.
כברירת מחדל, ברקע, גרמפס עושה שימוש בשרת מסד נתונים SQLite, אך ניתן גם להגדיר שימוש במסדי נתונים אחרים, הזמינים כתוספים.
גרמפס ערוכה לייבא נתונים גנאלוגיים במספר תבניות בכללן: גרמפס XML, חבילת גרמפס (גרמפס XML ניידת), גרמפס מהדורה 2 grdb.
(גרסאות ישנות יותר גרמפס)GEDCOM, CSV.
גרמפס תומכת בייצוא נתונים בתבניות הבאות: גרמפס XML, חבילת גרמפס XML ניידת, GEDCOM, תבניות GW של GeneWeb, אילן יוחסין מרשתת (תבניות WFT), vCard, vCalendar, CSV.
תכנות אחרות שתומכות בנתוני גרמפס XML
PhpGedView (מגרסה 4.1 ואילך) מספק תמיכה בפלטי בגרמפס XML.
תסריט בשם נכתב על ידי אן ג'סל, במטרה להמיר את קובץ הנתונים של תוכנת הגנאלוגיה The Master Genealogist לגרמפס XML מגרסה v2.2.6. תוכנה זו ייצאה משימוש בשנת 2014.
רכיב גרמפס JoomlaGen PHP עבור ג'ומלה משתמש במסד נתוני גרמפס XML שייצאו, להצגת מידע גנאלוגי וסקירות.
JoomlaGen תואם לגרמפס בגרסה 3.3.0.
שנוצרה על ידי בארט פינסטרה, מייצרת אתרים נייחים מקבצי גרמפס XML וחבילת גרמפס XML.
בנוסף לשפות ה'דיבור' הרבות בהן גרמפס זמינה, ישנם גם 'תרגומים' לשתי שפות ייחודיות:
אילן יוחסין לבעלי חיים המאפשר מעקב אחר אילן היוחסין, שרשרת הרבייה וגזע בעלי חיים.
אילן יוחסין מגדרי שמאפשר הסרת מלל תלוי מגדר מדוחות ותרשימים.
צוות המיזם השיק את המערכת לראשונה בשם GRAMPS בשנת 2001, אך השחרור היציב הראשון הופץ רק בשנת 2004.
גרסה תאריך הוצאה הערה 1.0.0 2004-02-11 שימוש בתבנית XML לאחסון כל הנתונים והמידע.
במקור המערכת פעלה רק בסביבות מערכות הפעלה דומות ליוניקס.
3.0.0 2008-03-24 הטמעת תבנית מסד הנתונים אילן־יוחסין 'gpkg.' החדשה והוצאת תבנית מסד הנתונים הקודמת 'grdb.' משימוש.
הוספת מערכת מתקעים המכונים גרמפלט וברבים גרמפלטים (באנגלית 'Gramplets').
עדכון רכיב ניהול התוספים החדשה, מיטוב ביצועים, מדרוג רשימת המקומות, מצג מפה.
3.4.0 2012-05-21 הפניות מקור שהוחלפו במובאות מאפשרים שיוך ושיתוף עצמי מדיה ורכיבי 'נתונים'.
מפרט גרמפס XML עודכן לאידמפוטנט.
תבניות נתונים שונה מסדרת גרמפס 3.4. 4.2.0 2015-08-03 תמיכה בפייתון 3 בלבד (תמיכת פייתון 2 הושמטה).
Govmap (בשמה המלא - Govmap אתר המפות הממשלתי) היא מערכת מידע גאוגרפי ישראלית וממוחשבת המאפשרת ניהול, אחזור וניתוח מידע גאוגרפי תוך שילוב תכנים ממספר שכבות מידע.
רוב המידע הגאוגרפי באתר מוגבל ברמה הלאומית, ומטרת המערכת היא "שיתוף האזרח במידע ממשלתי וציבורי".
אתר המפות מכיל שימושים רבים הכוללים: הצגת רחובות, כתובות, מוסדות וכו'; מדידת שטחים, אורכים והיקפים; תצלומי לוויין לאורך זמן; ועוד.
מתקני ביטחון ותשתית מדינתיים מטושטשים או מוסתרים בתצלומי הלווין באתר.
לאחר יציאת המכרז להקמת המערכת ב-2013, זכתה חברת התקשורת "טלדור".
עלות הפרויקט נאמדה בכ-5 מיליון ש"ח.
"Grace" (בעברית: "גרייס") הוא שיר של הזמר-יוצר הסקוטי, לואיס קפלדי, שיצא, על ידי וירג'ין רקורדס, ב-21 בספטמבר 2018, כסינגל השני מתוך המיני-אלבום השני שלו, Breach, וכסינגל הרביעי מתוך אלבום האולפן הראשון שלו, Divinely Uninspired to a Hellish Extent.
אזורתוארמכירותאוסטרליה (ARIA)זהב35,000קנדה (Music Canada)זהב40,000דנמרק (IFPI Danmark)זהב45,000הממלכה המאוחדת (BPI)2× פלטינה1,200,000
אזורתאריךפורמטחברת תקליטיםהערות הממלכה המאוחדת 21 בספטמבר 2018הורדת מוזיקה, הזרמת מוזיקהוירג'ין רקורדס
"Gotta Move On" הוא שיר של הזמרת האמריקאית טוני ברקסטון.
הוא נכתב והופק על ידי ברקסטון יחד עם ג'רמיה פלטון וקנת' קובי עבור אלבום האולפן העשירי שלה (2020), בעוד ההפקה נעשתה על ידי קובי בשם סאונדז, כאשר פול בוטין וברקסטון משמשים כמפיקים קוליים.
השיר עוסק במערכת יחסים כושלת וכולל סולו גיטרה של הזמרת .
הוא פורסם כסינגל השלישי מתוך האלבום ב-24 באוגוסט 2020, והפך לשירה האחד-עשר של ברקסטון שדורג בראש במצעד שירי ה-R&B למבוגרים.
"Gotta Move On" הגיע למקום הראשון במצעד שירי ה-R&B למבוגרים ב-20 בפברואר 2021, והפך לשירה האחד-עשר ברקסטון ולסינגל השני מ-Spell My Name אחרי "Do It" (2020) שעשה זאת, והפך אותה עם אלישה קיז לאישה היחידה שעשתה זאת.
ברקסטון החזיקה בעבר בשיא משנת 1996 עד שקיז התעלתה עליה ב-2008 ושמרה על הבעלות הבלעדית על השיא עד 2021. מעבר להצלחתו במצעד שירי ה-R&B למבוגרים, "Gotta Move On" דורג במקום ה-12 במצעד ה-R&B/היפ-הופ איירפליי.
ברקסטון שיתפה פעולה עם הבמאי מייק הו כדי לצלם קליפ ל-"Gotta Move On" שפורסם באינטרנט ב-23 באוקטובר 2020. בקליפ ה"קולנועי", זוג חווה הפסקה קשה במערכת היחסים שלהם.
אזורתאריך יציאהפורמטחברת תקליטיםמקורכלל העולם24 באוגוסט 2020הזרמת מוזיקה • הורדה דיגיטליתאיילנד
"Governo punk" (בעברית: "ממשלת פאנק") הוא שיר שהוקלט על ידי הלהקה האיטלקית בנקר44. הוא יצא לאור ב-7 בפברואר 2024 בהוצאת חברת התקליטים יוניברסל מיוזיק גרופ, כסינגל שלא מתוך אלבום אולפן.
השיר הגיע למקום ה-20 במצעד הסינגלים האיטלקי.
השיר נכתב על ידי אנדראה לוצ'י, דריו לומברגי, דוצ'יו קפוני, יקופו אדמו, יקופו אטורה, מרקו ויטיגליו ופייטרו סרפיני.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-18 מיליון השמעות.
"Governo punk" היה שירה של בנקר44 לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה.
נכון ליוני 2024 עומד מונה הצפיות של הקליפ על למעלה מ-2.5 מיליון צפיות.
Grand National Tour הוא סיבוב הופעות משותף של הראפר האמריקאי קנדריק לאמאר והזמרת-יוצרת סיזה, אשר החל ב-19 באפריל 2025 במיניאפוליס, מינסוטה, ועתיד להסתיים ב-9 באוגוסט 2025 בסטוקהולם, שוודיה.
הסיבוב נערך באצטדיונים ברחבי צפון אמריקה ואירופה, וכולל 39 הופעות.
הוא מתקיים לקידום אלבומו השישי של לאמאר, GNX, ואלבום ההוצאה המחודשת של סיזה, Lana.
לאמאר וסיזה שיתפו פעולה במספר שירים בעבר, ביניהם "All the Stars" ו-"Doves in the Wind".
באלבום GNX של לאמאר, סיזה משתתפת בשירים "Luther" ו-"Gloria".
הסיבוב מהווה את סיבוב ההופעות הראשון באצטדיונים עבור שני האמנים.
המופע מחולק למספר מערכות, בהן מבצעים לאמאר וסיזה שירים מהקריירות האישיות שלהם, וכן דואטים משותפים.
Grand Theft Auto: Vice City (בתרגום חופשי לעברית: "גניבת כלי רכב: וייס סיטי") הוא משחק מחשב תלת־ממדי מסוגת הפעולה, ההרפתקאות ועולם-פתוח משנת 2002 מסדרת GTA שפותח והופץ על ידי חברת Rockstar Games.
המשחק מאפשר לשחקן לשחק את המאפיונר טומי ורסטי, הגיבור במשחק, להקים אימפריית פשע ולהגן על עסקיו מפני מתחרים ומאפיונרים יריבים (כדוגמת מעסיקו לשעבר של טומי, סאני פורלי, האויב הראשי במשחק).
חלק מהגורמים להצלחתו של המשחק על פני משחקים מתחרים הם עלילתו המורכבת המקושרת גם לעלילת משחקי Grand Theft Auto הקודמים, הרקע והאווירה של המשחק הלקוחים משנות השמונים , וכלי רכב שונים, הכוללים מכוניות, אופנועים, סירות, כלי רכב משוריינים ולראשונה בסדרה גם מסוקים ומטוסים ימיים, בהם ניתן לטייל בעיר.
המשחק לפי המראה שלו הוא מתבסס על סרט הפשע הפולחני משנת 1983 פני צלקת וסדרת הטלוויזיה הפופולרית מיאמי וייס.
זהו המשחק הראשון בסדרה שדורג מגיל 14+ בידי איגוד PEGI.
דמותו של הנבל לאנס ואנס מהמשחק מדורגת במקום ה-96 ברשימת הנבלים הגדולים ביותר במשחקי וידאו, לפי IGN.
בסרטון הפתיחה של המשחק מוצג סאני פורלי, חבר במשפחת הפשע פורלי מהעיר הדמיונית ליברטי סיטי (Liberty City, גרסת המשחק לניו יורק) המשוחח עם מספר שותפים על שחרורו מהכלא של הרוצח וסוחר הסמים טומי ורסטי.
הם מחליטים לשלוח את טומי לעיר וייס סיטי (Vice City, גרסת המשחק למיאמי) תחת פיקוחו של עורך הדין קן רוזנברג.
משימתו הראשונה של טומי בהגיעו ל-VC היא לבצע עסקת סמים עם ויקטור וואנס (מהמשחק וייס סיטי סטוריס) באי, אבל עסקת סמים זו משתבשת בשל מארב של אנשיו של ריקרדו דיאז - שהורגים את ויקטור וכל מי שנמצא שם, פרט לטומי, לאנס וואנס אחיו של ויק וקן רוזנברג.
טומי נאלץ לברוח מהמקום במהירות ומאבד את הסמים והכסף.
מעסיקו, סאני, לא מרוצה מכך, ודורש ממנו להשיג את הכסף שאבד (שני מיליון דולר) בעסקה.
לכן, טומי נאלץ לעבוד עבור הדמויות המשמעותיות בפשע המאורגן בעיר על מנת להשיג את הכסף לסאני.
בתחילה, טומי עובד עם קן ובאותו זמן הוא פוגש את הקולנל קורטז, את בתו ואת אייברי קרינגטון שמכירים לו אנשים מהעולם התחתון ונותנים לו מאוחר יותר עבודה.
הסיפור מסתבך כאשר טומי פוגש את לאנס וואנס, שהוא שותף שלו בחלק מהמשימות.
באחת המשימות שקורטז נותן לטומי, הוא ולאנס הולכים לשמור על עסקת סמים עם הקובנים אך הכנופיה מהאיטי משבשת את העסקה וטומי נשלח להרוג את מי שגנב את הכסף ולהחזירו לדיאז.
כתוצאה מכך, טומי מתחיל לעבוד בשביל ריקרדו דיאז, ומקבל גישה לחלק המערבי של העיר.
מאוחר יותר, לאנס מנסה להרוג את דיאז, שהרג את אחיו ויקטור, ונחטף.
טומי נשלח להציל אותו, ולאחר מכן פורצים לאחוזה של דיאז והורגים אותו.
יחד עם לאנס וקן רוזנברג הם משתלטים על צמרת עולם הפשע בעיר - שעד כה היה בה דיאז.
טומי ממשיך לקנות בתי עסק בעיר, ומתחבר אל אנשים כמו: קנט פול, מיטץ' ביקר, אומברטו רובינה, פיל קסידי ואונטי פאולט, הוא עובד בשבילם ומבצע עבורם משימות שונות.
לבסוף סאני שולח שליחים לחסל את העסקים של טומי, לאחר שהשליחים נכשלים הוא שולח את המאפיה לאחוזה, טומי נלחם במאפיה והורג את סאני ולאנס לאחר שגילה שבגד בו, בכך טומי נוקם בסוני, שמסתבר שגרם להפללתו של טומי ושליחתו לכלא.
המשחק מתרחש בעיר "וייס סיטי" (גרסה וירטואלית של מיאמי - השם הושפע כנראה מהסדרה "מיאמי וייס").
העיר מתוארת כעיר של סחר בסמים, ומסתובבים בה אנשים רגילים מן השורה (כביכול) לצד טיפוסים מפוקפקים שונים: מאפיונרים, חברי כנופיות שונים, סוחרי סמים, הומלסים, זונות, ואנשי עסקים מושחתים בעלי קשרים בעולם התחתון.
העיר מונה מיליון ו-800 אלף תושבים (כך טוענת חוברת ההוראות של המשחק).
כיוון שהעיר שוכנת באזור טרופי, מזג האוויר בה נוח למדי - בניגוד לליברטי סיטי.
מבחינה מבנית, העיר מחולקת ל-2 איים (בדומה למיאמי במציאות) המחוברים ביניהם באמצעות גשרים - האי המזרחי, המכונה "חוף וייס סיטי" בו השחקן מתחיל את המשחק, והאי המערבי - "העיר וייס סיטי" שנפתחת בפני השחקן לאחר משימת עסקת הסמים עם קורטז ודיאז.
בעיר יש ארבעה בתי חולים וארבע תחנות משטרה (אליהם השחקן נשלח כאשר הוא מת או נעצר, בהתאמה) ושדה תעופה.
כמו כן תחנת כיבוי אש אחת ובסיס צבאי אליו השחקן נשלח לפרוץ באחת המשימות.
בעיר יש משפחות פשע וכנופיות רבות: משפחת וואנס, הכנופיה של דיאז, כנופיית האופנוענים, כנופיית הקובנים, והכנופיה של האיטי.
ברחבי העיר פזורות 35 משימות חיסול צדדיות (Rampages) בהם השחקן צריך לחסל מספר מסוים של חברי כנופיות או להרוס כלי תחבורה בפרק זמן מסוים (בין דקה ל-2 דקות בדרך כלל) באמצעות כלי נשק שונים ובדרכים שונות.
טומי ורסטי הוא הדמות המרכזית במשחק.
לפני תחילת המשחק, עבד טומי כחבר במשפחת פורלי במאפיה של ליברטי סיטי.
בשנת 1971, סאני פורלי שלח את טומי להרוג איש במחוז הארווד, אך כשהגיע לשם נתקל במארב של 11 אנשים.
טומי נאלץ להרוג את כולם, וכתוצאה מכך נשלח לכלא ל-15 שנה על רצח.
כמו כן, הוצמד לטומי הכינוי "הקצב של הארווד".
זמן קצר לאחר שיצא מהכלא בשנת 1986, היה טומי נחוש לעבוד בשנית עבור משפחת פורלי.
הוא במהרה נשלח על ידי סאני פורלי לווייס סיטי במטרה להשתתף בעסקת סמים גדולה עם סוחרים חדשים.
טומי נתקל במארב של תוקפים מוסווים ומאבד גם את הכסף וגם את הסמים.
סאני פורלי הוא האויב המרכזי במשחק.
סאני הוא ראש משפחת הפשע פורלי, משפחת הפשע השלישית הכי חזקה בליברטי סיטי.
טומי ורסטי הוא אחד מהאנשים המועדפים עליו, אבל הוא פחד מהתחזקותו של טומי.
סאני היה אחראי לטבח בהארווד, על ידי שליחת טומי למשימה שהייתה אמורה להיות פגיעה פשוטה.
במקום, היו שם מתנקשים שחיכו לטומי.
טומי הצליח לשרוד, אבל הוא נכנס לכלא למשך 15 שנים.
בתחילת המשחק, טומי רק שוחרר מבית הכלא.
סאני האמין שהמוניטין של טומי כ"קצב של הארווד" יזיק לעסקים בליברטי סיטי.
משום כך, סאני שלח אותו לוייס סיטי כדי להשתתף בעסקת סמים.
קן הוא עורך דין, והוא מפעיל את הקשרים של המאפיות של ליברטי סיטי בוייס סיטי.
הוא חשוד ברמאות בבית הספר למשפטים, והוא הגן על חברי מאפיה בבית המשפט, כולל בן דודו של סאני פורלי, ג'ורג'יו.
הוא היה אמור לשמור על המקום בעסקת הסמים, ונמלט ביחד עם טומי ורסטי כשהעסקה השתבשה.
לאחר מכן קן מכיר לטומי את אנשי הקשר שלו על מנת שטומי יוכל להלוות מהם כסף בשביל סוני, אחרי מותו של דיאז, קן, טומי ולאנס נהיים האנשים הכי חזקים בוייס סיט.
בסוף המשחק מתברר שלאנס בגד בקן ובטומי לטובת סאני וטומי הורג את לאנס ואחר כך את סאני ואז נהיים טומי וקן סוחרי הסמים החזקים ביותר בוייס סיטי, לאחר מכן במשך השנים קן התחיל להדרדר לסמים ונשלח לסאן אנדרס על מנת להיגמל מהסמים ואז האירועים שלו בסאן אנדרס מתחילים.
חברת Rockstar פרסמה סרט קצר ביוטיוב שמסביר את כל השתלשלות האירועים שגרמו לאירועי המשחק Grand Theft Auto: San Andreas ורואים בו את קן רוזנברג מתקשר לטומי ורסטי על מנת שיעזור לו עקב מצבו הרעוע אך לא מקבל מענה.
לאנס וואנס הוא האויב השני במשחק.
לאנס עבר לוייס סיטי בשנת 1984, והפך לאחד מראשי משפחת הפשע וואנס ביחד עם אחיו ויקטור.
עם זאת, במהלך מכירת סמים למשפחת פורלי, הכנופיה של דיאז אורבת לשני הצדדים, וויקטור נהרג.
אחרי שראה שלטומי ורסטי, הניצול היחידי ממשפחת פורלי, יש את הדרך הטובה ביותר לנקום, לאנס התחיל להתרועע עד עליו.
הוא קר רוח, אימפולסיבי וחסר ביטחון רגשי, בהתחלה הוא וטומי הורגים את דיאז כנקמה אחרי שלאנס גילה שדיאז שלח את המתנקשים שלו אשר הרגו את אחיו.
לאחר מכן הוא נהייה שותף של טומי.
סאני אשר מנסה לסגור חשבונות עם טומי יוצר קשר עם לאנס ומציע לו עסקה מפתה אשר גורמת ללאנס לבגוד בטומי ולעבור לצד של סאני, אחרי שהוא מסגיר לסאני את מיקומם של הכסף האמיתי.
לאנס מנסה להרוג את טומי על ידי הוראה של סאני אך טומי הורג אותו בסוף.
קולונל חואן קורטז (1940-) (מדובב על ידי השחקן רוברט דאבי): קולונל חואן גרסיה קורטז, הוא המעסיק הראשון של טומי ורסטי במשחק.
במשימה הראשונה טומי הולך למסיבה על היאכטה של הקולונל ומסיע את בתו, מרסדס קורטז.
כשקורטז שולח את טומי לאסוף סמים מוסווים כמטוגנים מצרפתיים, המשטרה עוקבת אחריו והצרפתי שם לב ובורח.
לטומי לא נשארת ברירה אלא להרוג את הצרפתי ולגנוב ממנו את הסמים.
קורטז מסתבך עם הצרפתים מנסיבות המאורע, והוא מבקש מטומי להגן על היאכטה בזמן שהיא עוזבת את וייס סיטי - לא לפני שהיא מותקפת על ידי אותם צרפתים ובראשם מסוק צבאי.
לפני שהוא נפרד מטומי, קורטז מבקש מטומי לשמור על בתו.
מרסדס קורטז (1968-) בתו של קולונל קורטז.
עובדת במועדון חשפנות ומשתתפת בסרטי פורנו ללא ידיעתו של אביה.
קנט פאול (1965-): נולד בבריטניה ועבר בגיל 18 לוייס סיטי.
מכר של קן שמתעסק בתחום המוזיקה אבל טוען שהוא ראש פשע.
עוזר לטומי ומגלה לו על מרבית העסקים וסודות בעיר.
מנהל להקת "לאב פיסט" ועמית של כנופיית האופנוענים של מיטץ' בייקר.
קנט מופיע גם ב"סאן אנדרס".
ריקארדו דיאז (1935-1986): ברון הסמים הגדול ביותר בוייס סיטי וזה אשר הרס את עסקת הסמים.
חמום מוח ועצבני, ונוטה לעיתים מאוד קרובות להתפרצויות זעם.
טומי מתחיל לעבוד אצלו על מנת לגלות אם הוא באמת היה מעורב בעסקה, עובדה שהתבררה כנכונה.
לבסוף טומי ולאנס הורגים אותו, לוקחים את האחוזה והמכוניות שלו וגם משתלטים על עסקיו.
אייברי קרינגטון (1940-1998) (מדובב על ידי השחקן ברט ריינולדס): אייברי הוא אחד ממעסיקיו הראשונים של טומי.
מוצאו של אייברי הוא מטקסס.
במהלך המשחק ניתן לראות את דונלד לאב מעלילת GTA III כיזם צעיר ושאפתן המתלווה אל אייברי.
לאייברי יש כובע שחור ולימוזינה שחורה.
אייברי מתעסק בעסקי נדל"ן ובדרך הורג את מתחריו.
אייברי גורם לטומי לפתוח במלחמת כנופיות.
נהרג בליברטי סיטי סטוריז על ידי טוני סיפראני בבקשת דונלד לאב.
ג'ז טורנט (1957-): ג'אז הוא זמר סקוטי והסולן של להקת המטאל הסקוטית-אמריקאית "לאב פיסט".
ג'אז מגיע לוייס סיטי ביחד להקתו לסיבוב הופעות.
בדרך מעריץ מטורף מנסה להרוג אותם בעזרת פצצת בומשיין שטמן בלימוזינה שלהם (פצצה שמופעלת כאשר הרכב נוסע ומתפוצצת כאשר הרכב מאט לעצירה), אך טומי מציל אותם.
ג'אז קיים, לטענתו, יחסי מין עם כבש.
דיק פרסי ו-וילי: שלושת חברי לאב פיסט האחרים.
דיק הוא המתופף, פרסי הוא הגיטאריסט ווילי הוא הבסיסט.
כמו ג'אז גם להם יש סודות שחושפים שהם ביסקסואלים.
פיל קאסידי (1952-): סוחר נשק שיכור, אשר בעבר היה סוחר נשק צבאי אבל החליט למרוד נגד הצבא לאחר המוות של אחותו לואיס.
לאחר קניית המועדון "מאליבו" יש תריסר משימות ניתנות, ובשני טומי פוגש את פיל.
פיל עוזר לטומי לפרוץ את בנק וייס סיטי, ושניהם חוגגים.
לאחר מכן פיל מתקשר לטומי והוא מציע לו להגיע אל מעונתו כדי לעשות שתי משימות.
בסצנה של המשימה הראשונה פיל מספר לטומי על כלי נשק שטומי יכול לקבל על ידי הוראות מסוימות.
במשימה טומי מפיל ארגזים עם כלי נשק קטלניים מרכבים של עבריינים, ואוסף אותם.
לאחר מכן הוא הורג את העבריינים.